En af dem, der har meldt sig til konkurrencen er lidt af en veteran inden for feltet. Det er Ejvind Kjeldsen Jensen, der er indehaver af restaurant Lilleheden i Hirtshals. Han har vundet konkurrencen syv gange. - Jeg er meget glad for sild og kan virkelig godt lide at eksperimentere, når jeg marinerer gammeldags modnede sild, siger Ejvind Kjeldsen Jensen. Han har brugt kok Christoffer Ramberg, som sparringspartner og de to tror på, at de har gode chancer, når der skal kåres en vinder i konkurrencen "Årets Sild 2016", som er en del af Hirtshals Fiskefestival.

Opsummering:
"Årets Sild" skal kåres på søndag på Nordsøen Ocenarium i Hirtshals.